TAKUNI รายได้พุ่ง หนุนกำไรปี 61 โต 27% พ่วงปันผล 0.0375 บ./หุ้น XD 13 มี.ค.นี้
TAKUNI รายได้พุ่ง หนุนกำไรปี 61 โต 27% มาที่ 32.13 ลบ. จากปีก่อนกำไร 25.35 ลบ. พ่วงปันผล 0.0375 บ./หุ้น XD 13 มี.ค.นี้ เคาะวันจ่าย 24 พ.ค.62
27 ก.พ. 2562

บริษัท ทาคูนิ กรุ๊ป จำกัด (มหาชน) หรือ TAKUNI รายงานผลการดำเนินงานประจำปี 2561 สิ้นสุดวันที่ 31 ธ.ค.61 มีกำไรสุทธิดังนี้

โดยผลการดำเนินงานประจำปี 2561 มีผลกำไรเพิ่มขึ้น เนื่องจากรายได้จากธุรกิจขายแก๊ส เพิ่มขึ้นจำนวน 0.33 ล้านบาท คิดเป็น 0.40% เมื่อเทียบกับช่วงเดียวกันของปีก่อน เนื่องจากความผันผวนของราคาขายในระหว่างงวด โดยราคาขายเฉลี่ยเพิ่มขึ้น 2.24% เมื่อเทียบกับปีก่อน
รวมทั้ง รายได้จากธุรกิจให้บริการขนส่งทางบก เพิ่มขึ้น 3.97 ล้านบาท คิดเป็น 33.06% จากปีก่อน เนื่องจากกลุ่มบริษัทสามารถให้บริการขนส่งแอมโมเนียเพิ่มขึ้นคิดเป็นสัดส่วน 71.96% ของรายได้การให้บริการขนส่ง จากปีก่อนที่มีสัดส่วน 47.68% ของรายได้การให้บริการขนส่ง โดยตั้งแต่ไตรมาส 4/60 กลุ่มบริษัทได้ซื้อรถขนส่งแอมโมเนียเพิ่มขึ้นเพื่อรองรับการให้บริการ ทำให้มีต้นทุนค่าเสื่อมราคาเพิ่มขึ้นเล็กน้อย
อีกทั้ง รายได้จากธุรกิจจำหน่ายอุปกรณ์ติดตั้งระบบแก๊ส เพิ่มขึ้นจำนวน 1.13 ล้านบาท คิดเป็น 32.38% จากปีก่อน เนื่องจากกลุ่มบริษัทได้ใช้กลยุทธ์เชิงรุกในการขยายฐานลูกค้าไปยังลูกค้ากลุ่มศูนย์จำหน่ายรถยนต์ และกลุ่มอู่ซ่อมเอกชนเพื่อเพิ่มยอดขาย
รวมถึงรายได้จากธุรกิจรับเหมาก่อสร้างเพิ่มขึ้น 325.98 ล้านบาท คิดเป็น 30.21% เนื่องจากรายได้งานก่อสร้างน้ำมันและแก๊ส เพิ่มขึ้น จำนวน 337.69 ล้านบาท คิดเป็นการเพิ่มขึ้น 33%
นอกจากนี้รายได้จากธุรกิจทดสอบและตรวจสอบความแลอดภัยทางวิศวกรรม เพิ่มขึ้น 21.02 ล้านบาท คิดเป็น 36.74% จากปีก่อน เนื่องจากกลุ่มบริษัทมีรายได้ในภาคตะวันออกเพิ่มขึ้นคิดเป็นสัดส่วน 38.55% จากปีก่อนที่มีสัดส่วนเพียง 6.01% โดยการขยายตลาดไปยังภาคตะวันออกตั้งแต่ปลายปี 2559 กลุ่มบริษัทมีต้นทุนทางตรงที่เกี่ยวข้องกับพนักงานในการให้บริการ และค่าเสื่อมราคาจากอุปกรณ์ที่ใช้ในการทดสอบเพิ่มขึ้น
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค.61 ถึงวันที่ 31 ธ.ค.61 อัตราจ่ายเป็นเงินสด (บาทต่อหุ้น) 0.0375 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 13 มี.ค. 2562 ทั้งนี้ กำหนดจ่ายเงินปันผลในวันที่ 24 พ.ค. 2562